ખેડુતોને રાયડામાં પુરતા ભાવ ન મળતાં કેન્દ્ર સરકર દ્વારા દરેક તાલુકા મથકે રાયડાની ટેકાના ભાવે ખરીદી શરૂ કરવામાં આવી રહી છે. ધાનેરામાં ૧ લી મેથી બે સેન્ટરો ઉપર રાયડાની ટેકાના ભાવે ખરીદી કરવામાં આવી રહી છે. આ બન્ને સેન્ટરો ઉપર થઇને આજ સુધીમાં અંદાજીત ૧.૬૫ લાખ બોરી ખરીદવામાં આવી છે. આ બાબતે તપાસ કરતાં ધાનેરા તાલુકા ખરીદ વેચાણ સંઘમાં ૨૦૦૦ જેટલા ખેડુતોએ ૯૦ હજાર બોરી રાયડો ભરાવેલ છે. જ્યારે ધાનેરા તાલુકા મગફળી મંડળી માં ૧૫૦૦ જેટલા ખેડુતોએ ૭૫ હજાર બોરી રાયડો ભરાવેલ છે.